New Adventures in Hi-Fi

New Adventures in Hi-Fi on vuonna 1996 julkaistu R.E.M:n kymmenes studioalbumi. Se on yhtyeen viimeinen levy, jolla mukana on alkuperäisrumpali Bill Berry. Se on myös viimeinen pitkäaikaisen tuottajan Scott Littin kanssa tehty R.E.M.-albumi. 

New Adventures in Hi-Fi äänitettiin Monster-albumia seuranneella maailmankiertueella pääosin esiintymisten soundcheckeissä. Osa äänityksistä tehtiin studiossa kiertueen jälkeen. Tyyliltään New Adventures in Hi-Fi on sekoitus Out of Timen ja Automatic for the Peoplen akustisia lauluja ja Monsterin äänekkäitä kitaroita. Levy oli yhtyeen siihen asti pisin: yli 65-minuuttisella albumilla on 14 kappaletta. 

New Adventures in Hi-Fi sai ilmestyessään suopean vastaanoton kriitikoilta ja sen arvostus on kasvanut vuosien myötä. Yhtye itse on haastatteluissaan toisinaan nimennyt New Adventures in Hi-Fin parhaakseen. 

Albumin ykkössinglellä ”E-Bow the Letterillä” laulaa Michael Stipen suuri esikuva Patti Smith. Synkän ja vaikeasti hittiradiosoittoon soveltuvan kappaleen on sanottu olleen yhtenä syynä yhtyeen alamäkeen kotimaassaan Yhdysvalloissa (vaikka albumi kävikin listasijalla 2). Siellä se nousi singlelistalla vain sijalle 49. Toisaalta Isossa-Britanniassa New Adventures in Hi-Fi nousi listaykköseksi ja ”E-Bow the Letter” toi yhtyeen siihen asti korkeimman sijoituksen brittien singlelistalla (neljäs).

Kappalelistaus 

 "How the West Was Won and Where It Got Us" – 4:31 äänitetty: Seattle Studio
 "The Wake-Up Bomb" – 5:08 Charleston
 "New Test Leper" – 5:26 Seattle Studio
 "Undertow" – 5:09 Boston
 "E-Bow the Letter" – 5:23 Seattle Studio
 "Leave" – 7:18 Atlanta Soundcheck
 tämä R.E.M.-fanien keskuudessa pidetty kappale esitettiin livenä ensi kerran vasta toukokuussa 2005
 "Departure" – 3:28 Detroit
 "Bittersweet Me" – 4:06 Memphis
 "Be Mine" – 5:32 Seattle Studio
 "Binky the Doormat" – 5:01 Phoenix
 "Zither" – 2:33 Dressing Room Philadelphia
 "So Fast, So Numb" – 4:12 Orlando Soundcheck
 "Low Desert" – 3:30 Atlanta Soundcheck
 "Electrolite" – 4:05 Phoenix Soundcheck

Singlet

Soittajat 

 Bill Berry - rummut, lyömäsoittimet
 Peter Buck - kitara
 Mike Mills - basso, taustalaulu, koskettimet, urut, piano
 Michael Stipe - laulu, syntetisaattori
<br/ >
 Patti Smith - taustalaulu "E-Bow the Letterillä"
 Scott McCaughey - ARP Odyssey (kappaleessa #4 ja #6), Farfisa-urut (#10), autoharp (#11), piano (#8, #12 ja #13)
 Nathan December - kitara (#1, #2, #4, #6, #7 ja #10) slide-kitara (#13), tamburiini (#11) ja guiro (#14)
 Andy Carlson - viulu (#14)

Myynti

Lähteet

Aiheesta muualla

Arvosteluja 

 All Music Guide
 Rolling Stone 

R.E.M:n albumit
Vuoden 1996 albumit